Tónlistarfélag Ísafjarðar fær að þessu sinni til sín einn fremsta djassgítarleikara landsins en það er Andrés Þór sem mætir til okkar fimmtudaginn 14. nóvember kl. 20:00 ásamt kvartettnum sínum Paradox . Kvartett mun leika lög af glænýjum diski hans , Paradox , sem var hljóðritaður á síðasta ári í Brooklyn í New York . Á disknum , sem er sá sjötti í röðinni er að finna níu frumsamda jazzópusa sem sækja áhrif sín úr ýmsum áttum , allt frá þjóðlagatónlist til skammtafræði . Ásamt Andrési skipa kvartettinn píanóleikarinn Agnar Már Magnússon , kontrabassaleikarinn Þorgrímur Jónsson og trommuleikarinn Scott McLemore . Þeir félagar hafa starfað lengi saman við ýmis ólík verkefni en þessi tiltekni kvartett kom fyrst fram undir nafni hljómsveitarstjórans árið 2011 og í kjölfarið hljóðrituðu þeir hljómdiskinn Mónókróm sem hlaut afar góðar viðtökur . Nánari upplýsingar um listamennina má sjá á facebook síðu félagsins .